«Ոչ թե որ կոռուպցիայի կամ օլիգարխիայի դեմ պայքար չի գնում, այլ չկան կարգախոսներ, իդեոլոգիա, ստրատեգիա, դիրեկտիվներ, որն այդ ուղղություններով տանի բոլոր ոլորտները հեղափոխությունից հետո»,- ասում է նա ու ընդգծում, որ գործնական դաշտում պետք է ուղենիշներ տրվեն. «Հիմա ՀԿ-ի նման է կառավարությունը ղեկվում, այսինքն՝ ինչ-որ մի խումբ է ստեղծվում, մշակում է ձեր գաղափարները, ընդ որում՝ գաղափարները կարող են մի ուրիշ խումբ տալ, մի ուրիշ խումբ դրանք մշակի, որը հետո դառնում է ծրագիր, բայց այդպես ո՞նց կլինի։ Օրինակ, ԿԳՆ-ում կա նոր սերնդի կրթություն խումբ, ու ինքը հեղափոխությունից հետո ինտենսիվ հավաքներ է անում «Թումոյում», ու սկսում են մշակել ինչ-որ բաներ ու դա դարձնում են ծրագիր։ Բայց այդպես չի լինի, որովհետեւ հատկապես հեղափոխությունից հետո դու պետք է դիրեկտիվներ ունենաս, որպեսզի մյուս գաղափարները գան լրացնեն այդ ընդհանուր կմախքը»։